KiiejieI lillrrmasjiria Arpig djensawjju L-idorazzjoni Perpetiju Jil-Kosppalits tis 1,0, 5.18 JU, IM, tell Bit Is-sena 1910 kienet waħda storika u speċjali għalina l-Pawlisti għax matulha Raħal Ġdid sar parroċċa. L-istess jista' jingħad għall-membri tal-M.U.S.E.U.M. ta' dawk iż-żminijiet għax fl-10 ta' Jannar ta' dik is-sena s-Soċjetà tal-Papidi — Societas Papidum — imwaqqfa minn Dun Ġorġ Preca, fethet fostna l-ewwel fergħa tagħha tad-duttrina għall-bniet f'Malta fi Triq Santa Monika. It-twelid ta' din il-fergħa tal-bniet seħħ wara li l-fundatur tal-M.U.S.E.U.M. kien jgħaddi għand familja Cutajar li kienet toqgħod f'dar kbira, faċċata ta' fejn kien jarma s-suq fl- imgħoddi, fil-pjazza ta' Raħal Ġdid. Huwa kien għamel stedina lil bint dan in-negozjant ta' l-inbid — Giovanna Cutajar (13 ta' Frar 1894 - 5 ta' Mejju 1958) biex tiddedika ħajjitha għall-appostolat tat-tagħlim. Peress li d-dar numru 44 fil-misraħ tagħna fejn kien jgħix fiha Anġlu Cutajar kellha żewġt imħażen jinfdu għal Triq Santa Monika, huwa ta wieħed minnhom biex fih isir it-tagħlim tad-duttrina għall-bniet. Bintu Ġannina nħatret l-ewwel superjura lokali ta' dan il-qasam. L-ewwel superjura ta' l-ewwel qasam tal-mużew tal-bniet f'Malta li nfetaħ f'Raħal Ġdid, flimkien ma' tfajliet oħra, iddedikaw ħajjithom għat-tagħlim tat-tfal kif ukoll fit-tħejjija tagħhom għall-Ewwel Tqarbina. Iżda r-rabta ma' dan is-sagrament tmur 'l hinn aktar minn hekk għax fl-istess qasam huma dawru kamra minnhom f'kappella u ddedikawha lil San Ġwann il-Battista. Fl-1912 huma talbu lill-ewwel Kappillan tal-parroċċa Dun Salv Chircop biex iġibilhom is-sagrament fiha. Hawnhekk huma kienu jieħdu sehem fi tlett ijiem ta' adorazzjoni kontinwa quddiem Ġest Sagramentat. Erba' snin wara, fi Frar ta' l-1916, missier Ġannina tella' kappella bil-permess ta' l-Isqof Dom Mawru Caruana. Ħdax-il sena wara t-twaqqif ta' din il-fergħa tal-bniet, fit-30 ta' Ottubru 1921, infetħet f'Raħal Ġdid fi Triq Loġġa, dik l-Interni, jew aħjar M.U.S.E.U.M. Sezzjoni Nisa. Qabel ma ġew hawn ir-residenza tagħhom kienet f'Ħaż-Żebbuġ. L-Interni bidlu r-residenza tagħhom f'diversi djar f'Raħal Ġdid sakemm missier Ġannina, li kien ukoll Prokuratur tas-Soċjetà bena post fejn illum huwa l-Mużew tal-Bniet bil-kappella biswit. Huma kienu jmantnu ruħhom billi minbarra l-ostji għall-knejjes (kif għadhom jagħmlu sa llum), kienu jagħmlu l- għenienel, kif ukoll tpinġija fuq ħwejjeġ li jintuża fil-quddies, ħasil ta' ħwejjeġ tal-qassisin, xogħol ta' pendenti u naturalment il-figolli għal żmien l-Għid u l-bambini tax-xema' għall- festi tal-Milied. L-għadd ta' Interni, jew Papidissi, issokta jikber matul is-snin, speċjalment fl-erbgħinijiet tas-seklu l-ieħor meta laħqet Reġġenta Anna Sciberras, tant li fil-bidu tal-ħamsinijiet żiedu sular ieħor mal-bini li kellhom fi Triq Santa Monika. Iżda jum speċjali u ta' ferħ għalihom seħħ nhar Santa Marija ta' l-1948 meta Monsinjur Arcisqof Mikiel Gonzi tahom permess li jkollhom lil Ġest: Sagramentat u li fiha jsir il-quddies ukoll. Fl-1956 il- kappella saret semi-pubblika u bit-tħabrik tar-Reġġenta Anna Sciberras, is-Superjura tal-Qasam Interna Nina Testa, tas-Superjura Ġenerali Ġannina u ħuha Karmenu Cutajar u ) tal-Kappillan tal-parroċċa ta' Raħal Ġdid Dun Franġisku Xuereb, nhar it-12 ta' Frar 1956 bdiet issir l-adorazzjoni perpetwa bil-permess mogħti mill-istess arċisqof. Dakinhar li ġrat din l-okkażjoni speċjali 50 SENA TA' ADORAZZJONI 1956 — 2006 Fil-Kappella tal-M.U.S.E.U.M. Sezzjoni Nisa — Triq Santa Monica, Rahal Ġdid saret festa kbira fil-kappella tal-mużew 40 Ġesii Ewkaristija b'quddiesa ċċelebrata mill-Kappillan Dun kun Int il-ferħ Xuereb li wara espona lil Ġesti Sagramentat u l-ħena ta' hajti kollha għall-ewwel darba fi sfera mdawra bid- djamanti. Djamanti li kienu ta' l-istess Ġannina Cutajar, u li kienet fost l-ewwel żewġ persuni li daħlu jagħmlu l-adorazzjoni quddiemU. Minn dak il-jum bdiet issir l-adorazzjoni kuljum f'din il-kappella mit-8.00am sa l-4.30pm u fil-Ħdud mit-8.00am sa nofsinhar. Il-kappella tal-Mużew tal-Bniet f'Raħal Ġdid fejn issir l-adorazzjoni perpetwa hi ffrekwentata matul il-ġimgħa kollha minn diversi gruppi ta' talb. Fuq l-artal prinċipali għandha kwadru ta' San Ġwann il-Battista, patrun tas-Soċjetà — xogħol ta' Carmelo Spiteri, soċju mill-Isla, li pitter ukoll iż-żewġ kwadri tal-ġnub ta' San Pietru u San Pawl. Fuq il- bieb ewlieni tal-kappella fuq barra nsibu minquxa fil-ġebla Maltija kalci bl-Ostja Mqaddsa u ż-żbul u l-għeneb fuq kull naħa, kollha xogħol Tarcisio Montebello. Din ir-rabta bejn l-Ewkaristija u l-Mużew tal-Bniet f'Raħal Ġdid, bħal f'kull qasam ieħor tal-M.U.S.E.U.M. (kemm subien kif ukoll bniet) bdiet sa mit-twaqqif ta' din is- Soċjetà peress li fihom it-tfal minn dejjem kienu jiġu mħejjija għall-ewwel Tqarbina. Fil- fatt Ġannina Cutajar kienet tisħaq li minn età żgħira għandha tiġi msawra fit-tfal imħabba lejn Ġesti Ewkaristija. Illum ħamsin sena wara din il-ġrajja speċjali, l-adorazzjoni fil-kappella tal-M.U.S.E.U.M., Sezzjoni Nisa, fi Triq Santa Monika, Raħal Ġdid, għadha ssir bil-ħinijiet mit-Tnejn sas-Sibt bejn it-8.00am u l-4.30 ta' wara nofsinhar, u l-Ħadd mit-8.00am sa nofsinhar. e Ktieb tal-Minuti ta' l-Interni (Nisa) tal-M.U.S.E.U.M. Vella, Storja ta' Ħal Tarxien u Raħal Ġdid, Empire Press 1932. e Bonnici, OFM Conv., Dun Ġorġ Preca: Ħajja-Xhieda-Dokumenti, Vol. Ħajr lis-Superjura Annie Thake.